text: 73-årig forsvundet i Varde
  26 september 2013 kl. 05.03
  Syd- og Sønderjyllands Politi efterlyser Jørn Ballesgaard, 73 år, der onsdag midt på dagen cyklede fra sin bopæl på Højvangsalle i Varde i nedtrykt sindstilstand.
  Cyklen er i natten til torsdag fundet efterladt på Kongsgårdsvej ved Sct. Jacobiskolen nær Varde Å.
  Politiets signalement af Jørn Ballesgaard:
  Mand, 73 år, 166 cm høj og spinkel af bygning med kort, mørkblond hår. Han bar briller og havde en sølvkæde om halsen. Han var formentlig iført en hoftelang, sort jakke med lange ærmer, blå eller sorte cowboybukser samt træsko. Hans tandsæt er meget dårligt. Han kørte på en sort, rusten damecykel med cykelkurv.
  Politiet beder beboere i Varde om at kigge efter Jørn Ballesgaard i garager og udhuse.
  Hvis du har oplysninger om Jørn Ballesgaard, kan du ringe til politiet på tlf. 1-1-4.
  